Pseudoryx nghetinhensis

Pseudoryx nghetinhensis, baita ere Saola, Pseudoryx generoko animalia da. Artiodaktiloen barruko Bovinae azpifamilia eta Bovidae familian sailkatuta dago

Ezaugarriak 
Behiaren familiako ugaztuna (Pseudoryx nghetinhensis), oraintsu arte ezagutzen ez zena. 1993an aurkitu zen Vietnameko Vu Quang erreserban. Behi-mota hau 4.000 km2-ko eremu batean bizi da, Laos eta Vietnamen, erabili gabeko basogune bakarrean. Vu Quang behiak oso adar luzeak ditu, ia zuzenak; usaimen-guruin bana du begien azpian, duikeroak bezala; aurreko haginak luzeak ditu, eta ilearen kolorea gaztaina eta arre-gorrixka artekoa izan daiteke; zerrenda zurixka bat du gainera bizkarraldean, isatseraino. 80-90 cm-ko garaiera du bizkarreraino, eta apatx txikiak, behatz kamuts laburrekin. Desagertzeko arriskuan dagoen animalia da, guztira 200 bat baizik ez baitira izango. Behi-mota hau aurkitu orduko, Vietnameko gobernuak Vu Quangeko erreserba naturalaren eremua zabaldu zuen.

Erreferentziak

Ikus, gainera 
 Bovidae

Kanpo estekak 
 'Pseudoryx nghetinhensis'ri buruzko informazioa Mammals of The World datubasean

Bovinae
Galzori larriko espezieak
Vietnamgo ugaztunak
Laosko ugaztunak
Endemismoak
1993. urtean deskribatutako animaliak